**Дундговь аймгийн Стандарт Хэмжил Зүйн Хэлтсийн 2017 оны 3 дугаар улирлын тайлан**

**Төрийн захиргаа удирдлагын чиглэлээр:**

Байгууллагын эхний хагас жилийн санхүүгийн тайланг гарган СХЗГ-т хугацаанд нь хүргүүлэн 2018 оны төсвийн дэлгэрэнгүй танилцуулгыг санхүүгийн албаны холбогдох ажилтнуудад танилцуулж, холбогдох тайлбаруудыг гаргаж өглөө.

“Чанар, өндөр бүтээмж, тогтвортой хөгжлийн төлөө” уриан дор Увс аймгийн Улаангом хотод зохион байгуулагдсан улсын зөвлөгөөнд Дундговь аймгийн Стандарт Хэмжил зүйн хэлтсийн 5 ажилтан оролцлоо. Уг зөвлөгөөн 2017 оны 07 дугаар сарын 18-21 өдрүүдэд зохион байгуулагдсан.

Их номч Зава Дамдины мэндэлсэний 150 жилийн ойн баяр наадмын удирдлага зохион байгуулалтын үйл ажиллагаанд тус байгууллагын ажилтнууд идэвх санаачилгатай оролцож, хурдан морь, хүнсний аюулгүй байдал болон албан байгууллага сумдын анонсыг байрлуулах үйл ажиллагаанд идэвхтэй оролцлоо.

Америкийн Нэгдсэн Улсын Олон Улсын Хөгжлийн Агентлагийн Хөгжлийн Шийдэл ТББ-тай хамтран  REACH Төсөл төр хувийн хэвшлийн түншлэлийг бий болгох ажлын хүрээнд үйлчилгээний чиглэлээр үйл ажиллагаа эрхэлж буй бизнес эрхлэгчдэд зориулж үйлчилгээний газрын стандарт, чанарын баталгаажуулалт болон арилжааны банкнаас зээл авахад хугацаатай тохирлын гэрчилгээтэй байх шаардлагын тухай мэдээлэл өглөө.

Уулзалтанд нийт 30 бизнес эрхлэгч хамрагдаж, бизнес эрхлэгчид үйлчилгээний газрын стандарт, тохирлын гэрчилгээний хугацаа дууссан тохиолдолд банкны зээлийн хүсэлт амжилтгүй болох шалтгааны талаар болон тохирлын гэрчилгээний сунгалт хийх заавар зөвлөгөөг шинжээч мэргэжилтнүүд өглөө.

Энэхүү 3 дугаар улиралд байгууллагын 5 ажилтан 15-20 хоногийн хугацаатай ээлжийн амралтаа авч, биеэр эдэллээ.

Жил бүр уламжлал болгон зохион байгуулж буй “Дундговь түншлэл-2017” аймгийн ЗДТГ, ХХААГ, СХЗХ, Дэлхийн зөн ОУБ, Хөдөлмөр халамж үйлчилгээний газар, Ажил олгогч эздийн холбоо, малчдын “Баянцагаан холбоо”, ХААН, ХАС, Төрийн банкууд, МХАҮТанхимтай хамтран 09.16-17-ний өдрүүдэд зохион байгууллаа. Энэ жилийн түншлэлд аж ахуй нэгж, иргэд оролцон өөрсдийн үйлдвэрлэсэн бүтээгдэхүүнийг дэлгэлээ. Айраг, ааруул, ээзгий, сүү цагаан идээний төрөл, талх нарийн боов, нийтийн хоолны салбарын бүтээгдэхүүн, нутгийн хөрсөнд тарьсан төмс, хүнсний ногоо, мод, модон эдлэл, эсгий, ноосон эдлэл, дээс, хялгасан томмол бүтээгдэхүүн, сур, суран эдлэл, гар урлалын бүтээгдэхүүн гээд олон нэр төрлийн бүтээгдэхүүнийг нэгэн дор төвлөрүүллээ.

Дундговь түншлэл үзэсгэлэн худалдаа 2 өдөр үргэлжилж өндөрлөлөө. Энэ жилийн үзэсгэлэн худалдаанд 14 сумын 136 үйлдвэрлэгч оролцож 16 нэр төрлийн бүтээгдэхүүн үйлчилгээгээр 52,6 сая төгрөгийн борлуулалт хийж иргэдэд үйлчилсэн байна. Тус үйл ажиллагааг аймгийн Засаг даргын Тамгын газар, Стандарт хэмжил зүйн хэлтэс, Хүнс хөдөө аж ахуйн газар, Дэлхийн зон ОУБ, Худалдаа аж үйлдвэрийн танхим, Ажил олгогч эздийн холбоо, малчны баян цагаан холбоо, ХААН, ХАС, Төрийн банкууд хамтран зохион байгууллаа.   
Энэ жилийн шилдэг бүтээгдэхүүнээр :  
№ Номинацийн нэр ААН, байгууллага, иргэдийн нэр Сум   
1 Шилдэгийн шилдэг бүтээгдэхүүн гранпри Н.Ганхуяг Гурвансайхан сум  
2 Шилдэг сүү, сүүн бүтээгдэхүүн Д.Мөнхнасан Сайнцагаан сум   
3 Шилдэг сүү, сүүн бүтээгдэхүүн Ц.Болдбаатар Сайхан-Овоо сум  
4 Шилдэг сүү, сүүн бүтээгдэхүүн Н.Бямбажав Луус сум   
5 Шилдэг газар тариалангийн бүтээгдэхүүн Ч.Доржпүрэв Дэлгэрцогт сум  
6 Шилдэг газар тариалангийн бүтээгдэхүүн Ц.Гэрэл Сайнцагаан сум  
7 Шилдэг хүнсний бусад нэрийн бүтээгдэхүүн Ц.Эрдэнэцэцэг Эрдэнэдалай сум   
8 Шилдэг аж үйлдвэрийн бүтээгдэхүүн Ц.Галбадрах Сайнцагаан сум  
9 Шилдэг аж үйлдвэрийн бүтээгдэхүүн Г.Батнягт Сайнцагаан сум  
10 Шилдэг аж үйлдвэрийн бүтээгдэхүүн С.Өлзийсайхан Адаацаг сум  
11 Шилдэг гар урлал болон бэлэг дурсгалын бүтээгдэхүүн Б.Батсайхан Эрдэнэдалай   
12 Шилдэг гар урлал болон бэлэг дурсгалын бүтээгдэхүүн Б.Балжинням Адаацаг   
13 Шилдэг бүтээгдэхүүн, шинийг эрэлхийлэгч Зараагийн нүхэн ХХК Сайнцагаан   
14 Шилдэг бүтээгдэхүүн, шинийг эрэлхийлэгч А.Нарантуяа Дэлгэрцогт  
15 Хэрэглэгчдийн таашаалд нийцсэн бүтээгдэхүүн Ж.Одонпүрэв Дэрэн   
16 Хэрэглэгчдийн таашаалд нийцсэн бүтээгдэхүүн М.Ууганбаяр   
17 Нийтийн хоолны шилдэг үйлдвэрлэгч байгууллага Ээлт бор хайрхан ХХК

18 Аймгийн брэнд бүтээгдэхүүн Б.Булганмаа   
19 Аймгийн брэнд бүтээгдэхүүн Ч.Эрдэнэбаяр   
20 Аймгийн брэнд бүтээгдэхүүн Б.Одхүү нарын үйлдвэрлэсэн бүтээгдэхүүн шалгарлаа.

Байгууллагын өвөлжилтийн бэлтгэл хангах ажлын хүрээнд цэвэр усны шугамыг шинээр засварлаж, дулааны худгийн хаалтыг шинэчлэн солилоо.

Байгууллагын өндөр настнуудыг Олон улсын ахмадын өдрийг тохиолдуулан тус байгууллагын өндөр настан 10 ахмад ажилтныг хүлээн авч, мөнгөн тэтгэмж гардууллаа.

Тус байгууллагын дотоод хяналтын ажилтан байгууллагын зорилго, үндсэн үүрэг, төлөвлөгөөний хэрэгжилт, хамт олны 3-р улирлын үйл ажиллагаанд 9 сарын 11-ний байдлаар дотоод хяналтыг хийж гүйцэтгэлээ. Дотоод аудитын үнэлгээгээр байгууллагын ажил 78%-тай байгааг тогтоосон. Дотоод аудитаар илэрсэн зөрчил дутагдлын талаар тухайн ажилтан бүрт танилцуулж, цаашид хэрэгжүүлэх ажлын чиглэлүүд өглөө.

СХЗХ-ын2017 оны 3-р улиралдАлбан тушаалтанд ирж буй санал хүсэлт нь хэмжих хэрэгсэл баталгаажуулах, цахилгаан тоолуур баталгаажуулах, тохирлын гэрчилгээ хүссэн нийт 7 өргөдөл ирсэний 7 өргөдөл гомдол нь чанарын баталгаажуулалтын албанд тохирлын гэрчилгээ хүссэн буюу хугацаа дууссан тохирлын гэрчилгээ сунгах хүсэлт байлаа.

**Чанарын баталгаажуулалтын чиглэлээр:**

Чанарын баталгаажуулалтын чиглэлээр 3-р улиралд нийт 13 ААН, хувь хүнд тохирлын гэрчилгээ олгосноос 5- худалдааны газар, 3- кафе баар, 2- хоолны газар, 1- халуун усны үйлчилгээ,1- барилгын материал, 1- шатахуун түгээх станцад тус тус олгож, 873960 мянган төгрөг төвлөрүүлж ажиллалаа.

Монгол улсын “ХӨГЖЛИЙН БЭРХШЭЭЛТЭЙ ХҮНИЙ ЭРХИЙН ТУХАЙ ХУУЛЬ”, АЙМГИЙН ЗАСАГ ДАРГЫН 2016-2020 ОНЫ ҮЙЛ АЖИЛЛАГААНЫ ХӨТӨЛБӨРТ ТУСГАГДСАН 3.6.15.ЗААЛТЫН ДАГУУ "ХӨГЖЛИЙН БЭРХШЭЭЛТЭЙ ИРГЭДЭД ЭЭЛТЭЙ АЙМАГ БОЛОХ" гэсэн заалтын хэрэгжилт, түүний үр дүнг тооцох, хөгжлийн бэрхшээлтэй иргэд төрийн болон хувийн хэвшлийн байгууллагаар үйлчлүүлэхэд эдгээр барилга байгууламжийн гаднах налуу зам чанарын шаардлага хангаж буй эсэхэд хяналт тавих, зөвлөн туслах, арга зүйн зөвлөгөө мэдээллээр хангах зорилготойгоор 2017 оны 09 дүгээр сарын 06-ны өдөр доорх нэр бүхий 10 байгууллагад нэгдсэн удирдамжийн дагуу хяналт хийлээ. Үүнд:

1. Аймгийн Засаг Даргын Тамгын газар
2. Сайнцагаан сумын Засаг Даргын Тамгын газар
3. Сайнцагаан сумын 2 дугаар сургууль
4. Сайнцагаан сумын 3 дугаар сургууль
5. Сайнцагаан сумын 2 дугаар цэцэрлэг
6. Тогоогийн говь ХХК
7. ЭОЖИН ХХК
8. ХААН банк
9. Төрийн банк
10. Дэлгэрхангай плаза гэсэн байгууллага хамрагдсан болно.

Дээрх хяналтын багт Хөдөлмөр, халамжийн үйлчилгээний газрын Хяналт- Шинжилгээ үнэлгээ хариуцсан мэргэжилтэн Т.Лхагвасүрэн, Хөдөлмөр, халамжийн үйлчилгээний газрын Хөгжлийн бэрхшээлтэй иргэний асуудал хариуцсан мэргэжилтэн С.Гарамханд, Стандарт хэмжил зүйн хэлтсийн Чанарын баталгаажуулалтын шинжээч Д.Дэнсмаа нар томилогдон ажилласан.

ИРГЭНИЙ БАРИЛГЫН ТӨЛӨВЛӨЛТӨД ХӨГЖЛИЙН БЭРХШЭЭЛТЭЙ ХҮНИЙ ШААРДЛАГЫГ ТООЦСОН ОРОН ЗАЙ, ОРЧИН. ҮНДСЭН ШААРДЛАГА MNS 6055:2009 стандартаар төрийн болон төрийн бус байгууллага аж ахуй нэгжүүдэд налуу зам хийгдсэн байдалд хяналт тавьж, гадна налуу замыг хэмжилт хийж стандартын дагуу байгаа эсэхийг шалгахад нийт хяналт хийсэн байгууллага стандартын дагуу бус, бариул байхгүй, хальтарч унах эрсдэл их зэрэг зөрчил илэрлээ. Мөн аймгийн төвийн дийлэнх иргэд үйлчлүүлдэг ХААН банк, Дэлгэрхангай плаза зэрэг үйлчилгээний байгууллагын гадна бариул хийх, орчныг сайжруулах, хальтрахаас хамгаалах зориулалтын резин зэргийг наах шаарлагатай байсан. Энэ зөрчлийг арилгах талаар тухайн байрууллагын удирдлагуудтай уулзаж газар дээр нь танилцуулж зөвлөгөө өгч ажиллалаа.

Хоол үйлдвэрлэлийн чиглэлээр үйлчилгээ эрхлэгч газруудын үйл ажиллагаанд “Хүнсний тухай”, “Хүнсний бүтээгдэхүүний аюулгүй байдлын тухай”, “Ариун цэврийн тухай”, “Нийтээр нь үйлчлэх хоол үйлдвэрлэл, үйлчилгээнд мөрдөх эрүүл ахуйн дадал” MNS CAC/RCP 39:2011, “Хоолны газрын ангилал, зэрэглэл үндсэн шаардлага” MNS 4946:2005”, хяналтын хуудсаар шалгаж эрсдлийн үнэлгээ хийх, илэрсэн зөрчлийг арилгуулах, эрсдэлийг бууруулах,  эрсдэлээс урьдчилан сэргийлэх, мэргэжил арга зүйн зөвлөгөө өгөх, цаашид авч хэрэгжүүлэх арга хэмжээний санал, дүгнэлт  боловсруулан шийдвэрлүүлэхэд энэхүү шалгалт чиглэгдлээ.

Шалгалтын бүрэлдэхүүнд ХХААГазрын ХҮТехнологи хариуцсан мэргэжилтэн Б.Цэрэнханд, СХЗХ-ийн чанарын баталгаажуулалтын шинжээч Д.Дэнсмаа, Сайнцагаан сумын ЗДТГазрын худалдаа үйлчилгээ хариуцсан мэргэжилтэн Б.Саранзаяа нарын бүрэлдэхүүнтэй 2017 оны 09 дүгээр сарын 01-нээс 09 дүгээр сарын 15 хүртэлх хугацаанд хийж гүйцэтгэлээ.Тус сумын хэмжээнд хоол үйлдвэрлэл, үйлчилгээ эрхлэгч нийт 19 хоолны газар ажиллаж байгаа бөгөөд шалгалтанд 100 хувь хамрагдсан байна. Шалгалтанд хамрагдсан их эрсдэл бүхий хоол үйлдвэрлэл, үйлчилгээ эрхлэгч газруудад “Хоол үйлдвэрлэлийг шалгах хяналтын хуудас”-аар эрсдэлийн үнэлгээ хийж мэргэжил, арга зүйн зөвлөгөө, зөрчил арилгуулах үүрэг даалгавар өгч хэрэгжилтэнд хяналт тавьж ажилласнаар 19 хоолны газрын эрсдэлийг бууруулан бага, дунд эрсдэлтэй ангилалд оруулсан байна. Хоол үйлдвэрлэлийн өрөөг технологийн урсгалын дагуу зөв зохион байгуулах шаардлагын дагуу нийт 4 хоол үйлдвэрлэлийн газарт засвар өргөтгөл хийх талаар зөвлөмж чиглэл өгч ажиллалаа.

Хөдөлмөр, халамжийн үйлчилгээний газраас зохион байгуулсан Дундговь аймгийн хэмжээнд үсчний үйл ажиллагаа явуулж буй иргэдэд аттестатчилах шалгалтанд хамтран хяналт хийлээ. Хяналтаар ЗДТГ-ын худалдаа үйлчилгээ хариуцсан мэргэжилтэн, МХГ-ын эрүүл ахуйн байцаагч, Монголын үсчдийн холбооны тэргүүн, Хөдөлмөр, халамжийн үйлчилгээний газрын мэргэжилтнүүдтэй 8 газрын 24 үсчин хамрагдлаа.

**Хэмжил зүйн ажлын хүрээнд:**

**Эзлэхүүн зарцуулалтын төрлөөр:**

Сайнцагаан суманд байрлах “ Шунхлай” ХХК ШТС-ын баталгаажуулалт хийсэн бөгөөд 2 станцын 4-н түгээгүүр байгаа боловч тухайн үед техникийн сааталтай байсан 3 түгээгүүр баталгаажуулсан. Нэг түгээгүүр нь цахилгааны асуудалтай байсныг 3-р улиралд баталгаажуулж битүүмжилж гэрчилгээ олгосон.

“НИК ПЕТРОВИС” ХХК-ны хүсэлтийн дагуу АИ-95-ын түгээгүүр илүү түгээлт хийж байна гэсэн гомдлын дагуу очиж дахин засвар тохируулга хийх гэсэн боловч тоолох механизм нь тохиргоо авахгүй байсан тул 7 хоногийн хугацаатай мэдэгдэл бичиж өгсөн. 2017 оны 09 сарын 15-нд дахин очиж үзсэн.

М-Ойл ХХК-аас баталгаажуулахаар хүсэлт ирүүлсэн боловч Мэргэжлийн хяналтын газраас бичиг баримтын зөрчилтэй гээд түгээгүүрүүдийг хөдөлгөөнгүй лацдаж битүүмжилсэн учир баталгаажуулалтанд хамрагдаагүй байгаа.

**Масс- Даралтын хэмжлийн төрлөөр:**

Механик хэмжлийн чиглэлээр өнгөрсөн 7 дугаар сард “Боржигон мандал” өрхийн ЭМТөв, “Гор Газ” хийн ШТСтанц, “Элбэрэл буян” хувийн эмнэлэг, аймгийн Нэгдсэн эмнэлэг, Шуудан Үйлчилгээний Газар зэрэг үйлчилгээний байгууллагын 11-н жинг ээлжит баталгаажуулалтанд хамруулж, гэрчилгээ олголоо.

“ХНБХТХууль”-ийн 7-р зүйлийн 2-т заасан үйл ажиллагаанд хэрэглэгдэж байгаа хэмжих хэрэгслүүдийг мөн хуулийн 7-р зүйлийн 3-ын 2-т заасан, 9-р зүйлийн 2, 3, 4, 5, 6-д заасан, 17-р зүйлийн 4-ийн 1, 3, 5-д заасны дагуу аймгийн баруун зүүн лагерьт байрлаж байгаа болон төвийн 54-н ААНБайгууллага болон худалдаа үйлчилгээний дэлгүүрүүдийн хэмжих хэрэгсэлд хяналт шалгалт хийж, нийт 72 жинг хэмжих хэрэгслийн ээлжит баталгаажуулалтанд хамруулж гэрчилгээ олголоо. Бүгд 83 жин энэ улиралд хэмжих хэрэгслийн ээлжит баталгаажуулалтанд хамрагдсан болно.

“Гор Газ” болон “Тэвшийн говь” ХХКомпанийн хийн даралтын 14 техникийн манометр, “ Боржигон мандал” болон “ Өлзийт мандал” өрхийн ЭМТөвийн эмч нарын ашиглаж байгаа цусны даралтын 8 сфигмоманометрийг ээлжит баталгаажуулалтанд хамруулан, гэрчилгээ олголоо. 105 хэмжих хэрэгсэл баталгаажуулалтанд хамруулан 1,257,100 төгрөгийн ажил үйлчилгээ үзүүллээ.

“Тогтох мандал” хүнсний захад 3 удаа, “Өлзийт мандал”, “ Боржигон мандал” өрхийн ЭМТөвүүдэд тус бүр 1 удаа хяналт шалгалт, зөвлөн туслах ажил гүйцэтгэлээ.

**Цахилгаан хэмжлийн төрлөөр:**

Цахилгаан хэмжлийн лабораториос Эрдэнэдалай сумын айл өрх болон албан байгууллагын 509 ш 1 ба 3 фазын тоолуур баталгаажуулах ээлжит баталгаажуулалтын ажлыг ЦТС-ний салбартай хамтран амжилттай зохион байгууллаа. Энэхүү баталгаажуулалтанд 1 фазын инпульсын тоолуур 17 ш, 3 фазын механик тоолуур 1 ш, 1 фазын электрон тоолуур 6 ш, 1 фазын инпульсийн тоолуур 489 ш хамрагдлаа. Баталгаажуулалтын явцад тохиргоо алдагдсан, ашиглалтын шаардлага хангахгүй, гэмтэж муудсан 31 тоолуурт улсын шалгагчийн мэдэгдэл өгч, ашиглахыг хориглолоо. Цахилгаан хэмжлийн төрлөөр мөн Сайнцагаан сумын хэрэглэгчдийн 22 ш тоолуур баталгаажуулж, 5 тоолуур мэдэгдэл өгч үйл ажиллагааг зогсоосон. Дээрх лаборатори 3 дугаар улиралд нийт 531 ш цахилгааны хэмжих хэрэгслийг шалгаж баталгаажууллаа.

Тогтох мандал зах, 4-р сургууль-д хэмжих хэрэгслийн хяналт шалгалтын ажлыг гүйцэтгэж, зөвлөн туслах үйлчилгээ үзүүллээ.

**Стандартын салбар сангийн чиглэлээр:**

Энэхүү 3 дугаар улиралд иргэд байгууллагын захиалгаар 66,000 төгрөгийн үнэ бүхий 8 стандартыг түргэн шуурхай гарган өгч үйлчиллээ. Нэхэмжлэхээр 78,000 төгрөгийн үнэ бүхий 12 стандарт борлуулсан. Байгууллагын дотоод хэрэгцээнд шаардлагатай 3 стандарт түргэн шуурхай гарган өгч үйлчилсэн.

**Байгууллагуудад стандартын мэдээлэл хүргэсэн байдал 2017 оны 3 дугаар улирал**

|  |  |  |  |  |
| --- | --- | --- | --- | --- |
| **№** | **Ямар байгууллагад** | **Ямар стандартын талаар** | **Хэдэн стандартын мэдээлэл** | **Он сар өдөр** |
| 1 | Харилцаа холбооны газар | Холбооны худаг сувагчлалын байгууламжийн техникийн үзүүлэлт, суурилуулалтын шаардлага MNS 6668:2017 | 1 ш | 2017.09.25 |
| 2 | Харилцаа холбооны газар | Цахилгаан холбооны зай тэжээлийн ба нөөц тэжээлийн төхөөрөмжийн байрны ерөнхий шаардлага MNS 6669:2017 | 1 ш | 2017.09.25 |
| 3 | Харилцаа холбооны газар | Мэдээлэл холбооны сүлжээний гадна холбооны зургийн тэмдэглэгээ, тэмдэглэгээний хэмжээ MNS 4908 : 2017 | 1 ш | 2017.09.25 |
| 4 | Төрийн байгууллагуудад | Төрийн байгууллагын вэб сайтад тавих шаардлага" MNS 6285:2017 | 1 ш | 2017.09.13 |
| 5 | МХГ | “MNS6670:2017,Хүнсний зориулалттай нүүрсхүчлийн хий. Техникийн ерөнхий шаардлага” | 1 ш | 2017.09.26 |
| 6 | МХГ | “MNS 6665 : 2017, Хүнс болон малын тэжээлд антибиотикийн үлдэгдлийг илрүүлэх арга” | 1 ш | 2017.09.26 |
| 7 | МХГ | MNS 6666 : 2017, Хүнсний зориулалтын нүүрсхүчлийн хийг шинжлэх арга” | 1 ш | 2017.09.26 |

**Сайтад байршуулсан мэдээ 2017 оны 3 дугаар улирал**

|  |  |  |
| --- | --- | --- |
| **№** | **Мэдээллийн нэр** | **Он сар өдөр** |
| 1 | Чанар, өндөр бүтээмж тогтвортой хөгжлийн төлөө улсын зөвлөгөөнд оролцсон тухай | VII/26 |
| 2 | Шинээр батлагдсан стандартын мэдээлэл | VIII/28 |
| 3 | Сургууль, цэцэрлэг, боловсролын талаар гарсан стандартууд | IX/07 |
| 4 | Барилгын талаар гарсан стандартын мэдээлэл | IX/13 |
| 5 | Татварын ажилтны өдөр | IX/14 |
| 6 | Соёл урлагийн ажилтны өдөр | IX/15 |
| 7 | Ахмад настны асрамжинй үйлчилгээнд тавих шаардлага | IX/21 |

Ус, цаг уур, орчны шинжилгээний газар, 2,3,4,6 дугаар цэцэрлэгүүдийн стандарт мөрдөлтийн судалгаа гарган цэцэрлэгүүдэд шаардлагатай цэцэрлэгийн хүүхдийн ор, хөнжил, цагаан хэрэглэл, гудасны 12 стандартаар хангалаа. Үйл ажиллагаандаа стандартыг иж бүрэн нэвтрүүлэн хэрэглэж байгаа Магнай трейд ХХК, Наранбулаг ХХК, Ус цаг уур орчны шинжилгээний газар, Мэргэжлийн хяналтын газар зэрэг газруудад Батламж гардууллаа.

Стандартын мэдээлэл авахыг хүссэн 3 иргэнд тухайн стандартын талаар мэдээлэл өгч, сайтаас хэрхэн үзэж танилцах тухай заавар зөвлөгөө өгч, гарын авлага, материал тараалаа.

**Санхүүгийн үйл ажиллагаа:**

Төсвийн гүйцэтгэлийн мэдээ, өр авлага, мэдээний нэгтгэл, орлого дэлгэрэнгүй мэдээ, нэмэлт дансны сарын мэдээг сар бүр нийт 3 удаа, Нийгмийн даатгалын тайланг НД7, НД8 маягтаар 3 удаа, ХХОАТ-ын тайланг ТТ-11, ТТ-11(1), ТТ-11(2) маягтуудаар 1 удаа . Үнэт цаасны нэгтгэл тайланг 1 удаа тус тус хийж Аймгийн төрийн сан, Нийгмийн даатгалын хэлтэс, Татварын хэлтэс, Стандарт Хэмжил Зүйн Газруудад цаг хугацаанд нь хүргүүлсэн.

Байгууллагын ил тод байдлын цахим хуудас <http://dundgovi.gov.mn/mn/index.php?pid=338> -д 3-р улирлын сар бүрийн төсвийн гүйцэтгэлийн мэдээг байршуулсан..

2017 оны 3-р улирлын сар бүрийн санхүүгийн мэдээг <http://www.shilendans.gov.mn/main/agency/231> цахим хуудсанд байршуулж , 3-р улирлын Хувь хүний орлогын албан татварын тайланг <http://e-tax.mta.mn/portal> цахим хуудсаар илгээсэн.

2017 оны 2-р улирлын санхүүгийн тайланг гаргаж Сангийн яамны <http://119.40.100.204/EReport/> цахим хуудсанд мэдээлж хуулбарыг хэвлэсэн. Мөн Стандарт Хэмжил Зүйн Газарт цахимаар болон цаасаар тайланг хүргүүлсэн.

**Тус байгууллагын үйл ажиллагааны Орлогын биелэлт эхний 8 сарын байдлаар:**

|  |  |  |  |  |  |
| --- | --- | --- | --- | --- | --- |
| № | Салбар | Жилийн орлого төлөвлөгөө | Эхний 8 сарын орлого төлөвлөгөө | Эхний 8 сар орлого гүйцэтгэл | Давсан орлого / эхний 8 сарын байдлаар / |
| 1 | Хэмжүүр баталгаажуулалт | 6500000 | 4500000 | 6599300 | 2099300 |
| 2 | Тохирлын үнэлгээ | 6500000 | 4900000 | 6607160 | 1707160 |
| 3 | Салбар сан | 1000000 | 400000 | 429530 | 29530 |
|  |  |  |  |  |  |
|  | **Нийт** | **14000000** | **9800000** | **13635990** | **3835990** |

**Төсвийн урьдчилсан гүйцэтгэл:**

|  |  |  |  |
| --- | --- | --- | --- |
| **80101** | **Їндсэн їйл ажиллагааны зардал** |  |  |
| **2101** | **Цалин, хєлс болон нэмэгдэл ура** | **68,282,100.00** | **66,150,702.00** |
| 210101 | Їндсэн цалин | 57,771,000.00 | 52,510,219.00 |
| 210103 | Унаа хоолны хєнгєлєлт | 3,118,500.00 | 4,705,698.00 |
| 210105 | Гэрээт ажлын цалин | 7,392,600.00 | 8,934,785.00 |
| **2102** | **Ажил олгогчоос нийгмийн даатга** | **7,511,400.00** | **7,128,632.00** |
| 210201 | Нийгмийн даатгалын шимтгэл | 7,511,400.00 | 7,128,632.00 |
| **2103** | **Байр ашиглалттай хол тогтмол з** | **4,259,500.00** | **3,530,806.00** |
| 210301 | Гэрэл, цахилгаан | 357,300.00 | 326,996.00 |
| 210302 | Тїлш, халаалт | 3,281,200.00 | 2,764,800.00 |
| 210303 | Цэвэр, бохир ус | 621,000.00 | 439,010.00 |
| **2104** | **Хангамж, бараа материалын зард** | **4,937,000.00** | **3,319,626.00** |
| 210401 | Бичиг хэрэг | 425,000.00 | 436,220.00 |
| 210402 | Тээвэр, шатахуун | 3,325,000.00 | 2,041,100.00 |
| 210403 | Шуудан, холбоо, интернэт | 531,000.00 | 244,806.00 |
| 210405 | Хог хаягдал зайлуулах, хортон | 300,000.00 | 261,300.00 |
| 210406 | Бага їнэтэй, тїргэн элэгдэх, | 356,000.00 | 336,200.00 |
| **2105** | **Нормативт зардал** | **455,400.00** | **230,000.00** |
| 210501 | Эм, бэлдмэл, эмнэлгийн хэрэгсэ | 297,000.00 | 230,000.00 |
| 210503 | Нормын хувцас, зєєлєн эдлэл | 158,400.00 | 0 |
| **2107** | **Томилолт, зочны зардал** | **3,187,500.00** | **2,260,232.00** |
| 210702 | Дотоод албан томилолт | 3,187,500.00 | 2,260,232.00 |
| **2108** | **Бусдаар гїйцэтгїїлсэн ажил, їй** | **554,000.00** | **416,000.00** |
| 210802 | Аудит бат, зэрэглэл тогтоох | 180,000.00 | 180,000.00 |
| 210803 | Даатгалын Їйлчилгээ | 180,000.00 | 154,500.00 |
| 210804 | Тээврийн хэрэгслийн татвар | 55,500.00 | 55,500.00 |
| 210805 | Тээврийн хэрэгслийн оношилгоо | 20,000.00 | 20,000.00 |
| 210807 | Газрын тєлбєр | 6,000.00 | 6,000.00 |
| 210809 | Улсын мэдээллийн маягт хэв, бэ | 112,500.00 | 0 |
| **2109** | **Бараа їйлчилгээний бусад зарда** | **202,000.00** | **0** |
| 210902 | Хичээл їйлдвэрлэлийн дадлага х | 202,000.00 | 0 |
| **2132** | **Бусад урсгал шилжїїлэг** | **0** | **0** |
| 213204 | Ажил олгогчоос олгох тэт, урам | 0 | 0 |
| **3100** | **Улсын тєсвєєс санхїїжих** | **-89,388,900.00** | **-89,388,900.00** |
| 310001 | Улсын тєсвєєс санхїїжих | -89,388,900.00 | -89,388,900.00 |
|  | НИЙТ ДҮН | 0 | -6,352,902.00 |

**Сургалт мэдээллийн чиглэлээр:**

Байгууллагын үйл ажиллагааг сурталчилах чиглэлээр Аймгийн Засаг даргын баталсан хуваарийн дагуу АС цогцолбор FМ радиогоор Хууль тогтооомж болон цаг үеийн мэдээллийн цагаар 8 удаа мэдээлэл хийлээ.

**Аймгийн WEB сайтад тавьсан мэдээлэл :**

Дундговь аймгийн төрийн байгууллагуудын шинэ цахим хуудсанд нийт 28 мэдээ бэлтгэн байршуулсан.

СХЗГ-ын http://www.masm.gov.mn/mn/ сайтад Хөдөлмөр, халамж үйлчилгээний газартай хамтран төрийн болон хувийн хэвшлийн байгууллагуудын гадна хөгжлийн бэрхшээлтэй иргэний налуу замд стандартын үнэлгээ хийсэн ажлын тайлан , Дундговь түншлэл-2017 үзэсгэлэн худалдааны талаар мэдээлэл байршууллаа.

**Санал, дүгнэлт:**

Төсөвт байгууллагын орлогын давсан хэсгийн 70 хүртэлх хувийг тухайн байгууллагуудын хүрэлцэхгүй байгаа зардлыг санхүүжүүлэх талаар холбогдох газруудын шийдвэр гарсан. Орлогын давсан хэсгийг өөрийн байгууллагын бараа, материал худалдан авах, хүрэлцэхгүй байгаа цалин хөлс, дотоодын томилолтонд зарцуулахаар төлөвлөж байгаа тул даруйхан шийдвэрлэж өгөх шаардлагатай байна.

Ажилтнууд олноороо амарсан тул 3 дугаар улиралд ажлын эрч саарсан тал байгаа боловч жилийн үлдэж буй хугацаанд өөрөөр хэлбэл 4 дүгээр улиралд төлөвлөсөн ажлаа ханган биелүүлэх зорилт тавин ажиллаж байна.

**Тайлан гаргасан: ДАРГА А.ПҮРЭВСҮРЭН**

**2017 оны 09 дүгээр сарын 28**